Skrywers en Boeke · RSG - iono.fm
RSG | Podcast , ±46 min episodes every 6 days	|
n Program oor skrywers en digters en die boeke wat hulle skryf.
AFRIKAANS South Africa TV & Film · Literature
Ilse Salzwedel gesels met Maya Fowler oor haar interessante nuwe roman, Patagonië. Dis gedeeltelik gebasseer op 'n interessante stuk van die Suid-Afrikaanse geskiedenis, nl. 'n groep Afrikaanse boere wat na Argentinië gevlug het om die Anglo-Boereoorlog te vermy. Vir haar navorsing het Maya onder meer Patagonië besoek en met van die Afrikaanssprekende Argentyne gepraat. En in sy bydrae oor die internasionale letterkunde gesels Johan Myburg onder meer oor Belinda Bauer se benoeming vir die Manbookerprys.
'n Leesprojek met honde as "terapeute" is onlangs deur die ATKV bekroon. Ilse Salzwedel gesels met dr. Marieanna le Roux oor Pets As Therapy se Lees-Ukufunda-Read-program. Ilse gesels ook met Jo Nel oor sy debuutroman DIE HOND WAT OPHOU BLAF HET. Francois Lötter vertel meer oor die TUIN VAN DIGTERS se program op 14 en 15 September in Wellington. Johan Myburg gesels oor die benoemings vir die alternatiewe Nobelprys, en 'n televisiereeks oor Elena Ferrante se Neopolitaanse romans wat onlangs bekendgestel is.
Ilse Salzwedel gesels met Philip de Vos (digter en skrywer) en die illustreerder Piet Grobler oor hulle gesamentlike boekprojekte oor die jare. Dit sluit kinderboeke en ook strokiesprente vir volwassenes in. Joanita Fourie, ervare teksredakteur, deel waardevolle raad met voornemende skrywers, en Dia van Staden vertel waarna boekliefhebbers kan uitsien by die Pretoria Boekejol wat hierdie naweek in Centurion gehou word.
Ilse Salzwedel gesels met die skrywer Jean-Pierre de Kock en die teksredakteur Suzette Kotze-Myburg oor Jean-Pierre se debuutroman DAGGABOER. Die ervare redigeerder Joanita Fourie deel nog klein jakkalsies wat skrywers liefs moet vermy, en Johan Myburg gesels oor onder meer Muriel Spark, skrywer van THE PRIME OF MISS JEAN BRODIE, wat vanjaar 100 jaar gelede gebore is.
Ilse Salzwedel praat met Joanita Fourie, 'n ervare teksredakteur, oor foute wat skrywers moet vermy. Madelein Rust gesels oor haar nuwe roman LAM TER SLAGTING, en in sy internasionale insetsel gesels Johan Myburg onder meer oor SV Naipaul, die Trinidadse skrywer wat onlangs oorlede is.
Hoe beïnvloed die tydsgees moderne letterkunde? Madelein Rust, die bekende skrywer van misdaadromans, het navorsing hieroor gedoen en gesels met Ilse Salzwedel oor hierdie interessante onderwerp. Izak du Plessis gesels oor sy boek RALPH HEYNS, GODFATHER VAN DIE WES-RAND. Amanda de Stadler van Vriende van Afrikaans (VVA) gesels oor Koop-'n-Afrikaanse-boekdag op 14 Augustus, en vertel ook hoe luisteraars kan betrokke raak by leesbevordering. Johan Myburg gesels in sy bydrae onder meer oor die Not the Booker-prys en die "demokratiese" Nobelprys vir Letterkunde waarvoor lesers wêreldwyd tans kan stem.
Ilse Salzwedel gesels met Beyers De Vos oor sy debuutroman WROK. James Brent-Styan vertel hoekom sy boek STEINHOFF EN DIE STELLENBOSSE BOYS deur almal gelees behoort te word. FA Venter se OFFERLAND-reeks is pas herdruk, en jy kan luister na 'n onderhoud met hom wat in 1967 opgeneem is. In sy internasionale bydrae gesels Johan Myburg onder meer oor 'n verrassende naam op die Manbooker-prys se langlys.
Ilse Salzwedel gesels met Sarel en Elizabeth Venter oor WAAR RATS DIE RIBBOK GAAN, 'n bundel met briewe wat Elsabe Steenberg aan Elizabeth geskryf het. Ilse Salzwedel het Dibi Breytenbach uitgevra oor DOWE GODE, haar jongste misdaadroman. In Johan Myburg se internasionale insetsel kan jy luister na 'n uittreksel uit 'n onderhoud met Stav Sherez, wie se roman THE INTRUSIONS, onlangs bekroon is.
Ilse Salzwedel het by die onlangse Vrystaatse Kunstefees gesels met verskeie skrywers oor nuwe boeke. Kom vind meer uit oor DANKIE, GENERAAL deur Nico Moolmoon, DIE ANGLO-BOEREOORLOG IN 100 OBJEKTE saamgestel deur die personeel van die Boereoorlogmuseum en BLOED, DUNNER AS WATER deur Charne Kemp. Daar is ook 'n bydrae oor NALN, die letterkundemuseum in Bloemfontein. In sy internasionale insetsel gesels Johan Myburg onder meer oor 'n boekhotel in Portugal en die wenner van die Goue Manbooker-toekenning.
In November 1977 is die politikus Robert Smit en sy vrou Jeanne in hulle huis vermoor. Die WVK het bevind dit was 'n politieke moord, maar 40 jaar later is dit steeds onopgelos. Ilse Salzwedel gesels met die Smit-egpaar se dogter Liza, en Raquel Lewis, skrywer van Liza se boek EK IS LIZA SMIT. Ilse gesels ook met die skrywers van TRUITJIE ROER MY NIE, die komediant/akteur Schalk Bezuidenhout en joernalis en skrywer Erns Grundlingh. Johan Myburg gesels oor verskeie interessante boekdinge.
Die skrywers van twee uiteenlopende boeke oor die Dorslandtrek gesels met mekaar. Nicol Stassen, skrywer van 'n omvattende nie-fiksie boek oor die trek, gesels met Marinda van Zyl, skrywer van die roman DORS. Corneli van den Bergh, organiseerder van die boekprogram van die Vrystaat Kunstefees, vertel waarna lesers kan uitsien by die fees wat van 9 tot 14 Julie plaasvind. In sy gereelde insetsel oor die internasionale letterkunde, gesels Johan Myburg onder meer oor James Joyce se Ulysses en Sylvia Beach, die vrou wat dit die eerste maal gepubliseer het.
Kuier saam by die AKTV Boekeoase by Innibos! Paul Eilers, oud-radioman en akteur, lees 'n kortverhaal voor. Die geskiedkundige en skrywer Fransjohan Pretorius gesels oor storielegendes van die Laeveld. Annemarie van der Walt, organiseerder van Innibos se boekeprogram, vertel waarna boekliefhebbers kan uitsien. En die akoestiese groep, Hummingbirds, sorg vir musikale vermaak.
7 Sep Middagvervolgverhaal
10 Sep Vroegoggendgedagte
10 Sep Spektrum
13 Sep Middagvervolgverhaal
9 Sep Hoe verklaar jy dit?
7 Sep Wie is ek?
16 Sep Oggenddiens
9 Sep Kommentaar